Č. m. :  4433/1991

UZNESENIE
VLÁDY SLOVENSKEJ REPUBLIKY

zo 7. januára 1992 číslo 7

k správe o stave posudzovania privatizačných projektov v rámci 1. vlny privatizácie

Vláda

A. berie na vedomie

správu o stave posudzovania privatizačných projektov v rámci 1. vlny privatizácie;

B. ukladá

1. členom vlády a vedúcim ostatných ústredných orgánov štátnej správy SR, v pôsobnosti ktorých je plnenie zakladajúcej funkcie voči podnikom, zaradeným do 1. vlny privatizácie

a/ predložiť Ministerstvu pre správu a privatizáciu národného majetku SR dopracované privatizačné projekty so svojimi stanoviskami v termíne do dvoch týždňov po spoločnom prerokovaní s rezortom a podnikom, ktoré bude nasledovať po prerokovaní s Ministerstvom pre správu a privatizáciu národného majetku SR,

b/ písomne oznámiť Ministerstvu pre správu a privatizáciu národného majetku SR otázky a problémy dotýkajúce sa privatizácie, na ktoré sa požaduje informácia a usmernenie pre podniky

do 9. januára 1992

2. ministrovi pre správu a privatizáciu národného majetku

vypracovať informáciu a usmernenie podnikov podľa požiadaviek zakladateľov

do 17 januára 1992.

Vykonajú:
členovia vlády 
a vedúci ostatných ústredných orgánov štátnej správy SR, v pôsobnosti ktorých je plnenie zakladajúcej funkcie voči podnikom, zaradeným do 1. vlny privatizácie 
a minister pre správu a privatizáciu národného majetku